stanford-oval/wikipedia huggingface dataset:
Lontoon ePrix 2023
2. kilpailun tulokset > Aika-ajot > Aika-ajon tulokset

| Sij>  | No>  | Kuljettaja | Talli | A | B | QF | SF | F | Ruutu |
| --- | --- | --- | --- | --- | --- | --- | --- | --- | --- |
| 1 | 37 |  Nick Cassidy | Envision-Jaguar | 1:10:521 | — | 1:10.586 | 1:10.536 | 1:10.092 | 1 |
| 2 | 9 |  Mitch Evans | Jaguar | — | 1:10:598 | 1:10:137 | 1:10:008 | 1:10.102 | 2 |
| 3 | 17 |  Norman Nato | Nissan | — | 1:10:954 | 1:10:493 | 1:10:514 | — | 3 |
| 4 | 27 |  Jake Dennis | Andretti-Porsche | 1:10:638 | — | 1:10:586 | 1:10:717 | — | 4 |
| 5 | 1 |  Stoffel Vandoorne | DS Penske | — | 1:11:003 | 1:10:376 | — | — | 5 |
| 6 | 10 |  Sam Bird | Jaguar | 1:10:689 | — | 1:10:519 | — | — | 6 |
| 7 | 16 |  Sébastien Buemi | Envision-Jaguar | 1:10:647 | — | 1:10:604 | — | — | 7 |
| 8 | 51 |  Nico Müller | ABT-Mahindra | — | 1:10:871 | 1:10:758 | — | — | 8 |
| 9 | 33 |  Dan Ticktum | NIO | 1:10.815 | — | — | — | — | 9 |
| 10 | 94 |  Pascal Wehrlein | Porsche | — | 1:11.052 | — | — | — | 10 |
| 11 | 25 |  Jean-Éric Vergne | DS Penske | 1:10.819 | — | — | — | — | 11 |
| 12 | 48 |  Edoardo Mortara | Maserati | — | 1:11.078 | — | — | — | 12 |
| 13 | 58 |  René Rast | McLaren-Nissan | 1:10.982 | — | — | — | — | 13 |
| 14 | 36 |  André Lotterer | Andretti-Porsche | — | 1:11.093 | — | — | — | 14 |
| 15 | 3 |  Sérgio Sette Câmara | NIO | 1:10.994 | — | — | — | — | 15 |
| 16 | 7 |  Maximilian Günther | Maserati | — | 1:11.346 | — | — | — | 16 |
| 17 | 11 |  Lucas di Grassi | Mahindra | 1:11.104 | — | — | — | — | 17 |
| 18 | 23 |  Sacha Fenestraz | Nissan | — | 1:11.347 | — | — | — | 18 |
| 19 | 5 |  Jake Hughes | McLaren-Nissan | 1:11.105 | — | — | — | — | 19 |
| 20 | 13 |  António Félix da Costa | Porsche | — | 1:11.371 | — | — | — | 20 |
| 21 | 4 |  Robin Frijns | ABT-Mahindra | 1:11:348 | — | — | — | — | 22 |
| 22 | 8 |  Roberto Merhi | Mahindra | — | 1:11:791 | — | — | — | 21 |
Lähde:
2. kilpailun tulokset > Kilpailu

| Sij>  | No>  | Kuljettaja | Talli | Kier>  | Aika/keskeytys | Ruutu | Pisteet |
| --- | --- | --- | --- | --- | --- | --- | --- |
| 1 | 37 |  Nick Cassidy | Envision-Jaguar | 38 | 2:13:56.532 | 1 | 28 |
| 2 | 9 |  Mitch Evans | Jaguar | 38 | +4.934 | 2 | 18 |
| 3 | 27 |  Jake Dennis | Andretti-Porsche | 38 | +16.295 | 4 | 16 |
| 4 | 17 |  Norman Nato | Nissan | 38 | +24.819 | 3 | 12 |
| 5 | 1 |  Stoffel Vandoorne | DS Penske | 38 | +26.290 | 5 | 10 |
| 6 | 16 |  Sébastien Buemi | Envision-Jaguar | 38 | +27.406 | 7 | 8 |
| 7 | 10 |  Sam Bird | Jaguar | 38 | +29.376 | 6 | 6 |
| 8 | 51 |  Nico Müller | ABT-Mahindra | 38 | +30.304 | 8 | 4 |
| 9 | 33 |  Dan Ticktum | NIO | 38 | +30.832 | 9 | 2 |
| 10 | 94 |  Pascal Wehrlein | Porsche | 38 | +35.558 | 10 | 1 |
| 11 | 48 |  Edoardo Mortara | Maserati | 38 | +36.615 | 12 |  |
| 12 | 58 |  René Rast | McLaren-Nissan | 38 | +38.160 | 13 |  |
| 13 | 3 |  Sérgio Sette Câmara | NIO | 38 | +40.295 | 15 |  |
| 14 | 7 |  Maximilian Günther | Maserati | 38 | +51.140 | 16 |  |
| 15 | 23 |  Sacha Fenestraz | Nissan | 38 | +51.918 | 18 |  |
| 16 | 13 |  António Félix da Costa | Porsche | 38 | +53.336 | 20 |  |
| 17 | 4 |  Robin Frijns | ABT-Mahindra | 38 | +56.608 | 22 |  |
| 18 | 11 |  Lucas di Grassi | Mahindra | 38 | +58.064 | 17 |  |
| 19 | 5 |  Jake Hughes | McLaren-Nissan | 38 | +59.956 | 19 |  |
| 20 | 8 |  Roberto Merhi | Mahindra | 38 | +1:02.506 | 21 |  |
| 21 | 36 |  André Lotterer | Andretti-Porsche | 38 | +1:02.890 | 14 |  |
| 22 | 25 |  Jean-Éric Vergne | DS Penske | 37 | +1 lap | 11 |  |
Lähde:
2. kilpailun tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Huomiot

↑  Evans sai 5 lähtöruudun rangaistuksen kolarin aiheuttamisesta Rooman kilpailussa.
↑  Kolme lisäpistettä paalupaikasta.
↑  Nato sai 5 sekunin aikasakon kolarin aiheuttamisesta.
↑  Lisäpiste nopeimmasta kierroksesta.
↑  Günther sai 5 sekunin aikasakon kolarin aiheuttamisesta.
↑  Lotterer sai 5 sekunin aikasakon kolarin aiheuttamisesta.
↑  Rast sai 5 sekunin aikasakon kolarin aiheuttamisesta.
↑  Merhi sai 10 sekunin aikasakon kolarin aiheuttamisesta.
↑  da Costa sai 3 minuutin aikasakon sääntörikkomuksesta.
↑  Sette Câmara hylättiin, koska hän ei noudattanut toimitsijoiden ohjeita.
↑  Frijns sai 3 lähtöruudun rangaistuksen aiheutettuaan kolarin 1. kilpailussa.
↑  Kolme lisäpistettä paalupaikasta.
↑  Lisäpiste nopeimmasta kierroksesta.
Macas

| Nuestra Señora del Rosario de Macas |
| --- | --- |
 Catedral de la Virgen Purísima de Macas
 Lippu
 fiMacas 
 2°18′00″S, 78°07′01″W 
Kokonaispinta-ala:  11,89 km2
Väkiluku 2022:  22 398 
 www.macas.gov.ec 
Macas on Morona Santiagon maakunnan pääkaupunki kaakkoisessa Ecuadorissa. Kaupungissa on 23 687 asukasta. Korkein kohta kohoaa 1 270 metrin korkeuteen.
Historia

Kaupunki on luultavasti nimetty Macas-intiaanien mukaan. Vuonna 1929 siitä tuli Morona-Santiagon pääkaupunki.
Aiheesta muualla

Kuvia tai muita tiedostoja aiheesta Macas Wikimedia Commonsissa
Marc López

| Marc López |
| --- | --- |

Henkilötiedot
Syntynyt: 31. heinäkuuta 1982 (ikä 42)
Kansalaisuus:   Espanja
Tennispelaaja
Pituus:  175 cm
Paino:  72 kg
Kätisyys:  oikea
Ammattilaisena:  1999–
Palkintorahat:  4 465 987 USD
Kaksinpeli
Paras sijoitus:  106. (10.5.2004)
Voitot/tappiot:  23–31
Nelinpeli
Paras sijoitus:  3. (28.1.2013)
Turnausvoittoja:  14
Voitot/tappiot:  309–246
Aiheesta muualla
ITF
ATP
| Mitalit> Maa:   Espanja.Miesten tennis. Olympialaiset  | Mitalit> Maa:   Espanja.Miesten tennis. Olympialaiset  | Mitalit> Maa:   Espanja.Miesten tennis. Olympialaiset  | Maa:   Espanja> Miesten tennis. |
| --- | --- | --- | --- |
|  Kultaa | Rio de Janeiro 2016 | Nelinpeli |  |
Marc López (s. 31. heinäkuuta 1982 Barcelona) on espanjalainen tennispelaaja. Hän on ollut parhaimmillaan kaksinpelissä ATP-listan sijalla 106 toukokuussa 2004 ja nelinpelissä sijalla kolme tammikuussa 2013. Hän on voittanut urallaan 14 ATP-turnausta nelinpelissä. Ainoa Grand Slam -turnausvoitto on Ranskan avoimista 2016, jolloin hän voitti nelinpelin Feliciano Lópezin parina.
Vuonna 2012 López voitti Marcel Granollersin kanssa ATP World Tour Finals -turnauksen.
Rio de Janeiron olympialaisissa 2016 López saavutti nelinpelissä kultaa Rafael Nadalin kanssa.
Aiheesta muualla

Kuvia tai muita tiedostoja aiheesta Marc López Wikimedia Commonsissa
Mailis Lähteenmäki

Mailis Lähteenmäki (s. 1944) on porilainen taidemaalari. Hän on opiskellut Porin piirustuskoulussa vapaalla linjalla vuosina 1966–1968. Hän on ollut Porin Taiteilijaseuran jäsen vuodesta 1970 ja toimi yhdistyksen sihteerinä ja rahastonhoitajana 20 vuotta, vuoteen 1997 asti.
Lähteenmäki on osallistunut omien näyttelyidensä ohella vuodesta 1969 alkaen Porin Taiteilijaseuran vuosi- ja kesänäyttelyihin, muun muassa kahteen yhdistyksen näyttelyyn Saksassa, Bremenissä ja Bremerhavenissa. Lähteenmäen taiteellinen työskentely vaihtui kuitenkin vuosiksi musiikkiin, kunnes alkoi uudelleen eläkkeelle siirtymisen jälkeen, jolloin hän osallistui kahteen Porin Taiteilijaseuran näyttelyyn vuonna 2012. Tuolloin Porin Taiteilijaseura avasi uuden P-gallerian ja teokset olivat ympyrän- sekä kolmion mallisia teoksia. Lähteenmäen maalausten tyylisuunta on vaihtunut vuosien aikana abstraktista enemmän esittävään.
Lähteenmäen teoksia on Emil Cedercreutzin museon Satakuntalaisen taiteen kokoelmassa ja Porin kaupungin taidekokoelmassa.
Kultasiipi

Kultasiipi on saksalainen folk- ja metalliyhtye, joka soittaa suomalaisia kansanlauluja. Yhtye on esiintynyt myös Suomessa. Kultasiipi on levyttänyt oman versionsa muun muassa kappaleesta "Ievan Polkka". Yhtyeen debyyttialbumi ilmestyi vuonna 2009.
Diskografia

Metsola (2009,  Winter Solitude)
Matkalla (2013,  Winter Solitude)
Mahtaja (2019)
Kokoonpano

Yhtyeen kokoonpano koostuu laulajaa lukuun ottamatta naisista.
Tillmanus - laulu
Physaris - kitara
Olut Tynnyri - kitara
Finna Björnsdottir - bassokitara, taustalaulu
Kirsikka Kukka - huilu, harppu, kantele
Ragnar Rök - rummut
Aiheesta muualla

Yhtyeen sivu
Yhtyeen Facebook-sivu
Kuristiku

| Kuristiku |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Lasnamäe
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  0,84 km²
Väkiluku (1.1.2018):  11 065
 – Väestötiheys:  13 172,6 as./km²
Infobox OKVirheellinen NIMI-arvo: 
Kuristiku on asuinalue (vir. asum) Lasnamäen kaupunginosassa Tallinnassa. Sen pinta-ala on 84 hehtaaria ja väkiluku 11 065 henkeä (1.1.2018). Vuoden 2014 alussa asuinalueen väestöstä 23 prosenttia oli virolaisia.
Kuristikun kerrostaloja talvella
Aiheesta muualla

Kuvia tai muita tiedostoja aiheesta Kuristiku Wikimedia Commonsissa
Lanchester

Lanchester voi viitata seuraaviin asioihin:
Henkilöitä

Elsa Lanchester, englantilaissyntyinen näyttelijä
Frederick Lanchester, brittiläinen yleisnero ja insinööri
John Lanchester, brittiläinen journalisti ja novelisti
Sotaan liittyviä asioita

Lanchester, 1940-1944 britanniassa valmistettu saksalaisen MP28-konepistoolin kopio
Lanchester 4x2 Armoured Car, brittiläinen panssariauto
Lanchester 6x4 Armoured Car, brittiläinen panssariauto
Lanchesterin lait, matemaattisia kaavoja taistelevien osapuolten suhteellisten vahvuuksien laskemiseksi.
Muuta

Lanchester Motor Company, brittiläinen autovalmistaja vuosina 1895-1955
Lanchester Polytechnic (nyk. Coventryn yliopisto), yliopisto englannissa
Macrobrachium lanchesteri, lasikatkarapu, Macrobrachium-sukuun kuuluva katkarapulaji
Lump-of-labour-virhekäsitys

Lump-of-labour-virhekäsitys on näkemys, jonka mukaan työpaikkojen määrä olisi vakio. Useimmat taloustieteilijät pitävät näkemystä harhaluulona.
Työn tuottavuus on Suomessa 30-kertaistunut 150 vuodessa, mutta työllisyys on silti pysynyt melkein paikallaan 70 prosentissa. Professori Matti Pohjolan mukaan markkinat luovat uusia työpaikkoja poistuvien tilalle.
Työvoiman kasvu lisää työllisyyttä

Marimonin ja Zilibottin tutkimuksen mukaan työajan rajoittaminen hieman lyhyemmäksi kuin se olisi vapailla markkinoilla voi lisätä hieman työllisyyttä mutta suurempi rajoittaminen vähentää työllisyyttä. Tämä pienikin lisäys vaatisi, että pääoma ei voisi sopeutua työvoiman määrän muuttumiseen, ja silloinkin hintana voi olla tuotannon huomattava väheneminen sekä julkisen talouden tasapainon heikkeneminen (sitäkin enemmän, jos rajoituksiin yhdistetään tukia). Lisäksi tutkimus oletti muun muassa palkkojen sopeutuvan täysin kitkattomasti alentuneeseen työaikaan (laskevan nopeasti).
Kruegerin ja Pischken empiirisestä tutkimuksesta tekemän yhteenvedon mukaan työvoiman tarjonnan lisäys ei vaikuta työttömyysasteeseen, vaan työllisyys kasvaa samassa suhteessa kuin (työikäinen) väestökin. Tämä viittaa siihen, että työvoiman tarjonta luo työvoiman kysyntää.
Suomen Pankin tutkijoiden raportin mukaan työvoiman lisääntyessä kansantalous houkuttelee enemmän investointeja ja näin työllisyys lisääntyy mutta työttömyys ei. Tämä näkyy siinäkin, että tyypillisesti isommassa taloudessa, kuten Ruotsissa, työttömyys tai palkkataso ei ole huonompi kuin Suomessa, vaikka työvoimaa on enemmän.
Valtion taloudellisen tutkimuskeskuksen VATT:n ylijohtajan Juhana Vartiaisen mukaan työttömyysaste ei juuri muutu, vaikka työvoima kasvaisi. Työttömyysastetta ei siis voi laskea työvoimaa vähentämällä sen enempää kuin rikkaruohoja saisi pois peltoalaa vähentämällä. Hänestä ajatus, että työpaikkojen määrä olisi vakio, on virheellinen. Vuosittain syntyy ja tuhoutuu satojatuhansia työpaikkoja. Työllisyys määräytyy suunnilleen työvoiman määrän perusteella. Suomessa on arviolta seitsemän prosentin rakenteellinen työttömyys, joka johtuu kannustinongelmista, ihmisten asumisesta paikoissa, joissa heitä on vaikea työllistää, osaamisen puutteista ja muusta.
Aiheesta muualla

Työvoiman tarjonta, Roope Uusitalo, Akateeminen talousblogi, 18.12.2012.
Paul Krugman essay on the Lump of Labour Fallacy
The Economist Glossary: Lump of Labour fallacy
Zero sum fallacy in stock trading
Läskilampi

Läskilampi voi tarkoittaa seuraavia:
Läskilampi, lampi Pelkosenniemellä
Läskilampi, lampi Soinissa
Luontokohde

Merkitty lähde metsässä.
Luontokohde on Suomen metsätaloudessa metsässä sijaitseva pistemäinen tai alueellinen kohde, joka jätetään metsätaloustöissä kokonaan toiminnan ulkopuolella tai toiminta on rajoitettua. Luontokohteiden tarkoituksena on suojella lajiesiintymiä, elinympäristöjä ja ylläpitää monikäyttömetsien  monimuotoisuutta. 
Luonto- ja erityiskohteet sekä osa lajiesiintymistä liittyvät ekologiseen verkostoon, jonka ytimen ne muodostavat yhdessä luonnonsuojelualueiden kanssa.
Luontokohteita ovat muun muassa lehdot ja jalopuumetsiköt, aarniometsät ja runsaslahopuustoiset kangasmetsät, paahdeympäristöt, perinneympäristöt, kalliot ja jyrkänteet, rehevät suot sekä pienvesien lähiympäristöt, lähteet sekä puron- ja noronvarsimetsät. Osa näistä arvokkaista elinympäristöistä on metsä- ja luonnonsuojelulaissa määriteltyjä kohteita.
Valtion metsissä metsätalouskäytön ulkopuolella on 9 prosenttia Metsätalous Oy:n käytössä olevista monikäyttömetsistä. Näillä alueilla on noin 100 000 luontokohdetta ja noin 30 000 uhanalaisten lajien esiintymää.
Las Palmas (täsmennyssivu)

Las Palmas voi tarkoittaa ainakin seuraavia:
Las Palmas de Gran Canaria, kaupunki Gran Canarian saarella
Las Palmas, maakunta Espanjassa
Las Palmas, Irwin Goodmanin albumi vuodelta 1972
Las Palmas, Irwin Goodmanin kappale vuodelta 1972
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Las Palmas”, voi hakea sivunnimihaulla, laajalla sivunnimihaulla tai tekstihaulla.
Läsning i blandade religionsämnen

Läsning i blandade religionsämnen oli Ruotsissa 1800-luvun alkupuolella (1801–1805) ilmestynyt julkaisu, jonka päätehtävä oli teologisen kirjallisuuden esittely. Lehteä julkaisi Visbyn piispa Johan Möller ja lehti sisälsi myös teologisia artikkeleita. Möllerin lehdessä käytiin 1803 väittely lehteä kritikoineen turkulaisen Allmän Litteratur-Tidningin välillä.
Mailen Auroux

| Mailen Auroux |
| --- | --- |

Henkilötiedot
Syntynyt: 25. heinäkuuta 1988 (ikä 36)
Kansalaisuus:   Argentiina
Tennispelaaja
Kätisyys:  oikea
Palkintorahat:  102 016 USD
Kaksinpeli
Paras sijoitus:  241. (22.10.2012)
Voitot/tappiot:  220–131
Nelinpeli
Paras sijoitus:  125. (24.9.2012)
Voitot/tappiot:  198–90
Aiheesta muualla
ITF
WTA
Mailen Auroux (s. 25. heinäkuuta 1988 Buenos Aires) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 241 lokakuussa 2012 ja nelinpelissä sijalla 125 syyskuussa 2012. Hän on voittanut urallaan 12 ITF-turnausta kaksinpelissä ja 22 ITF-turnausta nelinpelissä. Hän ei ole pelannut ammattilaisturnauksissa vuoden 2014 jälkeen.
Auroux pelasi Argentiinan Fed Cup -joukkueessa vuosina 2010–2013. Vuonna 2015 Auroux toimi Argentiinan junioreiden Fed Cup -joukkueen kapteenina.
Aiheesta muualla

Mailen Auroux WTA:n sivuilla (englanniksi)
Mailen Auroux ITF:n sivuilla (englanniksi)
Lanchesterin lait

Lanchesterin lait ovat matemaattisia kaavoja taistelevien osapuolten suhteellisten vahvuuksien laskemiseksi.
Lanchesterin yhtälöt ovat differentiaaliyhtälöitä, jotka kuvaavat hyökkäävän voiman H ja puolustavan voiman P vahvuuksia ajan funktiona. Funktio on riippuvainen ainoastaan H:n ja P:n arvoista.
Vuonna 1916, ensimmäisen maailmansodan aikana Frederick W. Lanchester johti ryhmän differentiaaliyhtälöitä, jotka kuvasivat taistelevien osapuolten keskinäistä voimasuhdetta. Näihin yhtälöihin lukeutuivat Lanchesterin lineaarinen laki, joka soveltuu antiikkisen sodankäynnin kuvaamiseen ja Lanchesterin neliölaki, joka puolestaan soveltuu moderniin sodankäyntiin, jossa käytetään pitkän kantaman tuliaseita.
Lanchesterin lineaarinen laki

Antiikkisessa sodankäynnissä, jossa joukot oli järjestetty keihäin varustetuiksi falangeiksi, yksi sotilas kykeni taistelemaan kerrallaan täsmälleen yhden vihollisen kanssa. Oletetaan keskinäisen taistelun päättyneen aina toisen osapuolen kuolemaan ja häviävän osapuolen taistelevan täydelliseen tuhoon asti. Tällöin todennäköisin lopputulos on se, että jäljelle jääneen armeijan vahvuus on yksinkertaisesti taistelleiden osapuolten välisten alkuperäisten vahvuuksien erotus |H - P|, eli H - P, jos H > P ja P - H, mikäli P > H. Tämä on odotettavissa, mikäli kamppailevien osapuolten kaikki sotilaat ovat yhtä hyviä ja käyttävät identtistä aseistusta.
Lineaarista lakia voidaan myös soveltaa tähtäämättömän tulivoiman käyttöön vihollisen miehittämälle alueelle. Viholliselle aiheutettu vahinko on riippuvainen maalien tiheydestä ja tulittavien aseiden lukumäärästä. Jos kaksi armeijaa miehittää yhtä suurta maa-aluetta ja käyttää samoja aseita tulittaen satunnaisesti vihollisen aluetta, molemmat kärsivät todennäköisesti saman määrän tappioita kunnes pienempi armeija on lopulta tuhoutunut. Satunnaisesti ammuttu laukaus osuu todennäköisemmin maaliin suurempaan armeijaan ammuttuna, mutta tämä tasapainottuu sillä, että pienemmän armeijan alueelle ammutaan enemmän laukauksia.
Lanchesterin neliölaki

Modernissa sodankäynnissä sotilaat kykenevät kuitenkin taistelemaan usean vihollisen kanssa samanaikaisesti, koska esim. kivääritulella kykenee ampumaan satojen metrien päähän siinä missä pistokeihäs tai miekka yltää vain käsivarren etäisyydelle. Kääntäen sotilas itse joutuu uhatuksi ei vain yhden, vaan lukuisten vihollisten taholta. Tämän vuoksi tuhoutumisnopeus on riippuvainen ainoastaan tulittavien aseiden lukumäärästä. Lanchester päätteli, että tulivoima ei ole suhteessa sotilasyksiköiden lukumäärään, vaan sen toiseen potenssiin. Tätä kutsutaan Lanchesterin neliölaiksi.
Tarkemmin sanoen laki määrittelee hyökkäävän voiman puolustavalle voimalle aiheuttamien tappioiden lukumäärän suhteessa puolustavan voiman hyökkäävälle voimalle aiheuttamiin tappioihin. Perusmuodossaan lakia voidaan soveltaa ainoastaan näännytyssotaan, jolloin se ennustaa lopputuloksen ja uhrimäärän. Lakia ei voida soveltaa kokonaisiin armeijoihin, koska taktinen tilanne estää kaikkien joukkojen yhtäaikaisen osallistumisen taisteluun. Laki toimii vain, kun jokainen sotilas (laiva, yksikkö tms.) voi tuhota vain yhden vastaavan vihollisen kerrallaan, joten laki ei toimi esimerkiksi konekiväärien, tykistön tai ydinaseiden yhteydessä, koska yksi konekivääri vastaa lukuisia tavallisia kiväärejä. Laki vaatii oletuksen, että tuhot tapahtuvat vähän kerrallaan; se ei toimi tilanteissa joissa joukot pystyvät tuhoamaan toisiaan hetkessä joko tulittamalla samanaikaisesti tai toisen päästessä aloittamaan yllätyshyökkäyksellä.
Lanchesterin neliölain mukaan todennäköisintä on, että koko taistelun ajan osapuolten vahvuuksien neliöiden erotus pysyy likimain vakiona. Esimerkiksi jos alussa H = 13 ja P = 12, on niiden neliöiden erotus 169 - 144 = 25. Odotettavissa oleva lopputulos on H = 5 ja P = 0, jolloin neliöiden erotus on 25 - 0 = 25, eli sama kuin alussa.
Aiheesta muualla

"Kicking Butt By the Numbers: Lanchester's Laws", a Designer's Notebook column by Ernest Adams in the Gamasutra webzine
Lanchester Equations and Scoring Systems, appendix to "Aggregation, Disaggregation, and the 3:1 Rule in Ground Combat" by Paul K. Davis, Rand Corporation publication MR-638-AF/A/OSD
Lanchester combat models, to appear in 'Mathematics Today'
lanchester.com
"Lanchester Laws: In Sales Campaigns" You can find a White Paper here describing the application of Lanchester Theory to High Value Sales Models in the Business World.
Kuristaminen

Teloitus garrottella vuonna 1901.
Kuristaminen on eläinten ja ihmisten tappamis-, kidutus- tai kuritusmenetelmä, jossa kaulaa puristetaan tukehtumisen ja aivojen hapenpuutteen aiheuttamiseksi. Kuristaminen voi toisaalta estää hengityksen painamalla hengistysteitä ja toisaalta estää myös veren virtaamisen aivoihin. Se voidaan suorittaa käsin tai apuvälineiden avulla. Kuristuminen voi aiheutua myös tahattomasti onnettomuudessa tai tapaturmassa.
Kuristaminen teloitusmenetelmänä

Ihmisen teloittamisessa kuristamalla käytetään esimerkiksi garrottea, hirttoköyttä tai narunpätkää, jolla teloittaja kuristaa teloitettavan paljain käsin.
Garrotte on mekaaninen laite, kaularauta, jota kiristetään ruuvilla, kunnes uhri tukehtuu. Viimeksi käytössä olleissa laitteissa oli X-muotoinen terä, joka katkaisi tärkeimmän selkäydinhermon.
Garrotte voi olla kuolintapana äärimmäisen tuskallinen ja julma. Teloittaja surmaa uhrinsa halutessaan joko silmänräpäyksessä tai tuottaen tälle ensin äärimmäistä kärsimystä. Garrotte on ollut laajalti käytössä Espanjassa. Viimeiset kuristustuomiot pantiin toimeen 1970-luvulla Francisco Francon valtakaudella: niitä jaettiin aivan Francon kauden loppuun asti. Viimeinen Espanjassa kuristamalla teloitettu, anarkisti Salvador Puig Antich, kuristettiin garrottella Cárcel Modelo de Barcelonassa 2. maaliskuuta 1974 kello 09:40.
Viimeisistä viidestä Francon hallinnon aikana teloitetusta kaksi oli määrätty teloitettaviksi garrottella, mutta ankaran kansainvälisen painostuksen johdosta Franco antoi periksi sen verran, että määräsi viime hetkellä nämäkin ammuttaviksi kuten muutkin kolme.
Kuristaminen kamppailulajeissa

Kuristusotteet ovat vahvasti mukana myös useissa kamppailu- ja itsepuolustuslajeissa, muun muassa judossa, jujutsussa, krav magassa, painissa ja brasilialaisessa jujutsussa. Monet muutkin lajit voivat sisältää kuristusotteita itsepuolustusta varten, vaikka näiden käyttö olisikin ottelussa kielletty. Mikäli ottelusäännöt sallivat kuristamisen, se on varsin yleinen tapa päättää ottelu, esimerkiksi vapaaottelussa yksi kolmestatoista ottelusta päättyy kuristuksista yleisimpään, takakuristukseen. Kamppailulajeissa kuristus on submissiotekniikka eli tekniikka jonka tarkoitus on saada vastustaja luovuttamaan. Kun ottelija kokee että hän ei kykene pakenemaan kuristuksesta, hän taputtaa vastustajaansa luovutuksen merkiksi, jolloin tämän tulee irrottaa ote.
Takakuristus
Lumotut sisaret

| Lumotut sisaret> Practical Magic |
| --- | --- |
 Elokuvan juliste.
Ohjaaja:  Griffin Dunne
Käsikirjoittaja:  Robin Swicord Akiva Goldsmano Adam Brooks
Perustuu:  Alice Hoffmanin romaaniin Noitasisaret
Tuottaja:  Denise Di Novi
Säveltäjä:  Alan Silvestri
Kuvaaja:  Andrew Dunn
Leikkaaja:  Elizabeth Kling
Pääosat:   Sandra Bullock  Nicole Kidman 
Valmistustiedot
Valmistusmaa:  Yhdysvallat
Tuotantoyhtiö:  Village Roadshow Pictures
Levittäjä:  Warner Bros. Netflix
Kesto:  104 minuuttia
Alkuperäiskieli:  englanti
Budjetti:  75 miljoonaa USD
Aiheesta muualla
IMDb 
Elonet
AllMovie
Infobox OKNimi-testi OK: 
Lumotut sisaret (engl. Practical Magic) on vuonna 1998 ensi-iltansa saanut yhdysvaltalainen fantasiaelokuva, jonka on ohjannut Griffin Dunne. Elokuva perustuu Alice Hoffmanin vuonna 1995 julkaistuun romaaniin Noitasisaret. Elokuva kertoo Owensin noitasukuun kuuluvista sisaruksista Sallysta ja Gillianista, jotka kärsivät heidän esiäitiensä jälkeläisilleen langettamasta sukukirouksesta, jonka seurauksena heihin rakastuvat miehet kuolevat nuorina.
Näyttelijät

| 0 | 1 | 2 |
| --- | --- | --- |
|  Sandra Bullock  | … |  Sally Owens   |
|  Nicole Kidman  | … |  Gillian Owens   |
|  Goran Visnjic  | … |  James "Jimmy" Angelov   |
|  Stockard Channing  | … |  Frances Owens   |
|  Dianne Wiest  | … |  Bridget "Jet" Owens   |
|  Aidan Quinn  | … |  Tutkija Gary Hallet   |
|  Evan Rachel Wood  | … |  Kylie Owens   |
Vastaanotto

Lumotut sisaret ei ollut lipunmyyntimenestys ilmestyessään elokuvateattereissa, kun sen lipunmyynti oli kotimaassaan 46 miljoonaa dollaria verrattuna elokuvan 75 miljoonan dollarin budjettiin. Lisäksi kriitikoiden arvosanoja keräävä Metacritic on antanut elokuvalle 22 kriitikon arvion perusteella arvosanan 46/100 ja Rotten Tomatoes sivuston arvosana elokuvalle on 22%, joka perustuu 93 arvioon.
Aiheesta muualla

Lumotut sisaret Internet Movie Databasessa (englanniksi)
Practical Magic Elonet.